ITD ร่วงเกือบ 4% หลังเจอขายทำกำไรตามภาวะตลาด กูรูมองงานปีนี้น้อยกว่าคาด
ITD ร่วง 3.73% ณ เวลา 11.47 น. ราคาอยู่ที่ 7.75 บ. ลบ 0.30 บ. หรือ 3.73% สูงสุดที่ 8.05 บ. ต่ำสุดที่ 7.70 บ. มูลค่าซื้อขายที่ 904.67 ลบ. โดยคาดว่านักลงทุนขายทำกำไรตามภาวะตลาดที่มีการปรับตัวลง ด้านบล.ดีบีเอสฯ มองว่างานใหม่ที่ ITD จะได้ในปีนี้อาจจะน้อยกว่าคาด หลังจากโครงการรถไฟฟ้าหลายสายมีการเลื่อนไปเป็นปี 59
21 ก.ค. 2558

ผู้สื่อข่าวรายงานว่า ราคาหุ้นบริษัท อิตาเลียนไทย ดีเวล๊อปเมนต์ จำกัด (มหาชน) หรือ ITD ณ เวลา 11.47น. ราคาอยู่ที่ 7.75 บาท ลบ 0.30 บาท หรือ 3.73% สูงสุดที่ 8.05 บาท ต่ำสุดที่ 7.70 บาท มูลค่าซื้อขายที่ 904.67 ล้านบาท ขณะที่ดัชนีตลาดหุ้นไทยโดยรวมลบ 0.86%

ทั้งนี้ นายชัยยศ จิวางกูร ผู้อำนวยการฝ่ายวิเคราะห์กลยุทธ์การลงทุน บล.โกลเบล็ก เปิดเผยว่า ราคาหุ้น ITD ที่ปรับตัวลงในวันนี้ คาดว่าจะเป็นไปตามภาวะตลาด โดยมีแรงขายทำกำไรออกมาหลังจากที่ราคาหุ้น ITD ไม่ได้ปรับตัวลงมาในช่วง 2 เดือนที่ผ่านมา ทั้งที่หุ้นขนาดใหญ่ต่างปรับตัวลงกันไปหมดแล้ว เมื่อนักลงทุนเห็นว่าตลาดไปไม่ค่อยไหวแล้วจึงขายทำกำไรออกมาก่อน
อย่างไรก็ตาม ยังเชื่อว่าในช่วงครึ่งปีหลังจะมีงานจากภาครัฐฯ เข้ามามากขึ้น อย่างงานมอเตอร์เวย์ 3 สายก็จะมีการประมูลกันในเดือนหน้า พร้อมให้แนวรับ 7.70/7.35 บาท ส่วนแนวต้าน 8.00/8.35 บาท
ด้านนายสมบัติ เอกวรรณพัฒนา ผู้อำนวยการฝ่ายวิจัยหลักทรัพย์ บล.ดีบีเอส วิคเคอร์ส (ประเทศไทย) เปิดเผยว่า ราคาหุ้น ITD ปรับตัวลง คาดว่าอาจจะเป็นผลจากการมองว่างานใหม่ที่จะได้ในปีนี้อาจน้อยกว่าที่คาด อย่างเมกะโปรเจ็คต์ เช่น โครงการรถไฟฟ้าหลายสายก็มีการเลื่อนไปเป็นปีหน้าแทน ทั้งสายสีชมพู และสายสีเหลือง ส่วนสายสีส้มก็ยังไม่แน่นอน
ส่วนเรื่องเหมืองโปรแตซก็เงียบๆ ไป ยังไม่เห็นความคืบหน้า ด้านการเซ็นสัญญาในโครงการทวายที่คาดว่าจะมีขึ้นในวันที่ 24 ก.ค.นี้ ก็ต้องรอดูว่าจะเกิดขึ้นจริงหรือไม